Prestasi pasukan sepanjang musim 2010 tidak seperti di bawah nama Brawn, dengan Mercedes berada di bawah tiga pasukan utama, Ferrari, McLaren dan Red Bull. Hasil terbaik mereka datang dari Rosberg, yang mendapat podium sebanyak tiga kali, dengan mendapat tempat ketiga di Sepang, Shanghai dan Silverstone. Rosberg menamatkan musim di tangga ketujuh dalam Kejuaraan Pemandu, namun Schumacher mengalami musim yang mengecewakan. Beliau gagal mendapat kemenangan, podium, petak pertama atau pusingan terpantas buat kali pertama sejak musim pertamanya pada tahun 1991. Beliau juga terlibat dalam sebuah kontroversi di Hungary selepas hampir berlanggar dengan bekas rakan sepasukan Ferrari beliau, Rubens Barrichello ke dinding pada 290 km/j. Akhirnya, pasukan menamatkan musim di tangga keempat dalam Kejuaraan Pengeluar, dengan 214 mata.